बचपन तो यहीं कटा था : असल में इरफाना हुसैन का जन्म वर्ष 1955 में बरेली में ही हुआ। उसके दो भाई पहले ही पाकिस्तान चले गए थे। एक भाई यहीं रहते थे। इरफाना ने यहीं के इस्लामिया इंटर कॉलेज से हाईस्कूल की परीक्षा पास की थी। इसके बाद वह 1971 में अपने भाई के साथ कराची चली गईं। उसका पूरा परिवार पाकिस्तान ही शिफ्ट हो गया। वहां इरफाना ने पाकिस्तान की नागरिकता भी ले ली। नौ साल बाद 1980 में इरफाना भाइयों के साथ बरेली घूमने आईं। भाई ने बरेली के किंघी टोला के माजिद के साथ उसका निकाह कर दिया। इरफाना 1980 से एलटीसी पर बरेली में रह रही थीं।